ประชาชนเริ่มออกมาซื้อดอกไม้เพื่อมอบให้คนรักช่วงเทศกาลแห่งความรัก ที่ปากคลองตลาด กันอย่างต่อเนื่อง พบดอกกุหลาบสีแดงยังเป็นที่นิยมของประชาชน
บรรยากาศในช่วงเทศกาลแห่งความรัก หรือ วันวาเลนไทน์ 14 กุมภาพันธ์ ที่บริเวณปากคลองตลาด ซึ่งเป็นถนนสายดอกไม้แห่งเดียวในประเทศไทย  มีกองทัพดอกไม้และตุ๊กตาสื่อแทนความรักมีให้เลือกสรรค์มากมายพบว่าตั้งแต่ช่วงเช้าวันนี้ (13 ก.พ.64) มีประชาชนมาเลือกซื้อดอกไม้กันเป็นอย่างต่อเนื่อง โดยเฉพาะช่วงเมื่อคืนที่ผ่านมา มีหนุ่มสาว คนวัยทำงานและพ่อค้าแม่ค้ารายย่อย ที่ต่างเดินทางมาซื้อดอกกุหลาบและช่อดอกไม้ตุ๊กตากัน         พ่อค้าแม่ค้าบางส่วน ต่างบอกเป็นเสียงเดียวกันว่า ราคาดอกกุหลาบในปีนี้ราคาถูกกว่าปีที่ผ่านมา ซึ่งดอกกุหลาบสีแดงแบบกำ มี 50 ดอก ปีนี้ ราคา 500 บาท ส่วน ดอกกุหลาบสีชมพู 50 ดอก ปีนี้ ราคา 450 บาท และดอกกุหลาบสีแดงยังเป็นที่นิยมมากที่สุดในช่วงเทศกาลแห่งความรักนี้ เช่นเดียวกับร้านขายช่อดอกไม้ในรูปแบบช่อดอกไม้ตุ๊กตา เล่าวว่า ช่วงเมื่อคืนที่ผ่านมาได้การตอบรับดีมาก มีประชาชนมาซื้อกันทั้งซื้อไปเก็บไปให้คนรัก หรือแม่ค้ารายย่อยนำไปขายในวันพรุ่งนี้กัน         อย่างไรก็ตาม ทางปากคลองตลาด ได้มีร้านดอกไม้เปิดให้ประชาชนได้เลือกซื้อกันจำนวนมาก และคาดว่าวันนี้ช่วงเย็นจนถึงพรุ่งนี้ จะมีประชาชนมาเลือกซื้อดอกไม้กันอย่างคึกคัก เพื่อจะนำดอกไม้ไปมอบให้กับคนที่รักในวันวาเลนไทน์